SET เช้าดิ่ง 9 จุด รับแรงขาย บจ.ผลงานต่ำคาด
SET เช้าดิ่ง 9 จุด รับแรงขาย บจ.ผลงานต่ำคาด โดยดัชนีตลาดหุ้นไทย ณ เวลา 10.50 น. อยู่ที่ระดับ 1,686.41 จุด ลบ 8.94 จุด หรือ 0.53% มูลค่าซื้อขาย 16,520.48 ล้านบาท
15 ส.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.50 น. อยู่ที่ระดับ 1,686.41 จุด ลบ 8.94 จุด หรือ 0.53% มูลค่าซื้อขาย 16,520.48 ล้านบาท โดยดัชนีหุ้นไทยเช้านี้ร่วงลงกว่า 10 จุด สวนทิศทางตลาดในกลุ่ม TIP ที่ทั้งตลาดหุ้นอินโดนีเซียและฟิลิปปินส์ต่างปรับตัวขึ้น ขณะที่ตลาดหุ้นไทยมีแรงขายนำออกมาในหุ้นบิ๊กแคปทั้งกลุ่มพลังงาน แบงก์ รวมถึงแรงขายหุ้น CPALL ที่มีออกมาต่อเนื่องฉุดดัชนีกลุ่มพาณิชย์ปรับลดลง ประกอบกับการประกาศผลประกอบการไตรมาส 2/61 สิ้นสุดลงแล้ว
นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้ปรับตัวลงกว่า 10 จุด ส่วนใหญ่เท่าที่ดูหุ้นที่ปรับตัวลงมักจะเป็นหุ้นที่มีผลประกอบการออกมาไม่ดี และมีการซื้อขายที่แพงอยู่ ขณะที่ยังมีความกังวลเกี่ยวกับทิศทางค่าเงินบาทที่มีโอกาสจะอ่อนค่าลง ภายหลังจากที่ Dollar Index ได้แข็งค่าขึ้นทำ New High ในอรบ 1 ปี มาอยู่ที่ 96.8 แล้ว ทำให้คนกังวลค่าเงินในตลาดเกิดใหม่ และยุโรป ซึ่งก็จะทำให้หุ้นในตลาดเกิดใหม่ไม่ดี อาจจะทำให้ Fund Flow ไหลออกได้
นอกจากนี้เวลาที่ค่าเงินอ่อนค่าลง ราคาน้ำมันก็มีโอกาสที่จะปรับตัวลงด้วย ซึ่งทำให้ไปกดดันหุ้นในกลุ่มพลังงานที่มีโอกาสปรับตัวลงตาม ดังนั้น กลุ่มนี้จึงยังมี Downside อยู่ ส่วนเรื่องสถานการณ์ในตุรกียังต้องติดตามความคืบหน้าของการแก้ไขปัญหา
ด้านตลาดหุ้นในภูมิภาคเอเชียเช้านี้ยังอยู่ในทิศทางของการแกว่ง Sideway Down แม้ว่าจะมีบางตลาดอยู่ในแดนบวกได้แต่ก็บวกเล็กน้อยมาก พร้อมให้แนวรับ 1,680 จุด ส่วนแนวต้าน 1,700 จุด
10 หุ้นกดดัชนีเช้านี้
